Subject: Juuliku tee 3 detailplaneering
From: "Kaili Ojaperv" <[email-masked]>
To: "Jana Prost" <[email-masked]>, <[email-masked]>
Cc: "Mart Ungerson" <[email-masked]>
Date: Fri, 13 Mar 2026 11:46:30 +0200

Tere

Hendrikson DGE koostab detailplaneeringut Saku vallas Juuliku külas
Juuliku tee 3 (katastritunnus 71801:005:0661) kinnisasjal.
Detailplaneeringu eesmärgiks on maaüksuse jagamine kruntideks ning
kruntidele ehitusõiguse määramine äri- ja tootmishoonete ehitamiseks.
Planeeritav ala külgneb riigiteega nr 11425 Kanama-Saku tee ja nr 7180580
Juuliku teega.

Paralleelselt on koostamisel Juuliku teega külgneval Oskari
(katastritunnus 71801:005:0544) kinnisasjal detailplaneering, mille
eesmärk on samuti ehitusõiguse määramine äri- ja tootmishoonete
ehitamiseks.

Planeeringu käigus tuleb lahendada kergliiklusteede sidusus olemsolevate
teedega ja näha ette ohutu liikumine. Siinkohal tekkisid küsimused
ülekäikude asukohtade ja lubatud kauguse osas ristmikest, millele palume
Transpordiameti seisukohta.

1.	Skeemil 1 on näidatud ülekäigukoht üle Kanama-Saku tee. Millised
on tingimused ülekäigukoha planeerimiseks. Juhul, kui Transpordiameti
hinnangul saab ülekäigukoha kavandada antud ristmikule, kaalub kohalik
omavalitsus varianti, et täiendavat kergliiklusteed Kanama-Saku tee äärde
ei planeeri. Olemasolev kergliiklustee kulgeb teisel pool Kanama-Saku teed
ja ülekäigu koha kaudu on võimalik liikuda teisele poole teed.

Skeem 1 Kanama-Saku teest ülekäik nr 1

2.	Teine ülekäik seob planeeritud ala ja planeeritud bussipeatuse üle
Kanama-Saku tee oleva kergliiklusteega (skeem 2). Samuti asub üle tee
olemasolev bussipeatus.

Skeem 2 Kanama-Saku teest ülekäik nr 2

3.	Koostöös Oskari detailplaneeringuga soovime lahendada
kergliiklusteede sidususe Karjavärava teega, kus on Saku Vallavalitsuse
tellimusel koostatud ja elluviidud Karjavärava jalg- ja jalgrattateed
tehniline projekt (koostaja Ramboll Eesti AS, 2015). Oleme kergliiklustee
kavandanud Juuliku teel osaliselt Juuliku tee 3 kinnisasjale ning
osaliselt Oskari kinnisasjale. Millised on Transpordiameti tingimused
ülekäigukoha planeerimiseks üle Karjavärava tee. Millisele minimaalsele
kaugusele ristmikust võib ülekäigukoha kavandada?

Juuliku tee 3 kinnisasjal kasvavad väärtuslikud suurevõraliselt puud.
Puude kaitsmise eesmärgil ei kavanda me väärtuslike puude alla
kergliiklusteed, vaid see on ette nähtud Oskari maaüksusele.

Skeem 3 Kajavärava teest ülekäik

Palume Transpordiameti seisukohta ja tingimusi kirjas toodud
ülekäigukohtade rajamiseks. Samuti ettepanekuid kergliiklusteede sidususe
tagamiseks. Oleme valmis täiendavaks koostööks ja selgituste andmiseks.

Manusena on lisatud Juuliku küla Juuliku tee 3 detailplaneeringu
põhijoonis ja Oskari mü detailplaneeringu põhijoonis.

Tervitades

Kaili Ojaperv

Detailplaneerija

+372 5568 9671 | kaili <mailto:[email-masked]> @dge.ee

OÜ Hendrikson & Ko | Raekoja plats 9 | Tartu 51004 | Tartu mnt 16 |
Tallinn 10117
Registrikood 10269950 |  KMKR EE100039285